ਕਾਨਪੁਰ ਸੈਂਟਰਲ ਰੇਲਵੇ ਸਟੇਸ਼ਨ
ਕਾਨਪੁਰ ਸੈਂਟਰਲ ਰੇਲਵੇ ਸਟੇਸ਼ਨ ਭਾਰਤ ਦੇ ਰਾਜ ਉੱਤਰ ਪ੍ਰਦੇਸ਼ ਵਿੱਚ ਕਾਨਪੁਰ ਜ਼ਿਲ੍ਹਾ ਦੇ ਕਾਨਪੁਰ ਸ਼ਹਿਰ ਵਿੱਚ ਸਥਿਤ ਹੈ। (ਪਹਿਲਾਂ ਕਾਨਪੁਰ ਉੱਤਰੀ ਬੈਰਕਾਂ ਵਜੋਂ ਜਾਣਿਆ ਜਾਂਦਾ ਸੀ, ਇਸਦਾ ਸਟੇਸ਼ਨ ਕੋਡ: (CNB) ਕਾਨਪੁਰ ਸ਼ਹਿਰ ਦਾ ਇੱਕ ਸੈਂਟਰਲ ਅਤੇ ਜੰਕਸ਼ਨ ਰੇਲਵੇ ਸਟੇਸ਼ਨ ਹੈ ਅਤੇ ਪੰਜ ਸੈਂਟਰਲ ਭਾਰਤੀ ਰੇਲਵੇ ਸਟੇਸ਼ਨਾਂ ਵਿੱਚੋਂ ਇੱਕ ਹੈ। ਇਸਦੇ 10 ਪਲੇਟਫਾਰਮ ਹਨ। ਅਤੇ ਇੱਥੇ ਆਉਣ ਜਾਣ ਵਾਲੀਆਂ 410 ਰੇਲ ਗੱਡੀਆਂ ਰੁਕਦੀਆਂ ਹਨ। ਹਾਵੜਾ ਜੰਕਸ਼ਨ ਅਤੇ ਨਵੀਂ ਦਿੱਲੀ ਰੇਲਵੇ ਸਟੇਸ਼ਨ ਤੋਂ ਬਾਅਦ ਇਹ ਦੇਸ਼ ਦਾ ਤੀਜਾ ਸਭ ਤੋਂ ਵਿਅਸਤ ਰੇਲਵੇ ਸਟੇਸ਼ਨ ਹੈ। ਇਹ ਹਾਵੜਾ ਜੰਕਸ਼ਨ ਅਤੇ ਨਵੀਂ ਦਿੱਲੀ ਵਿਚਕਾਰ ਇੱਕ ਪ੍ਰਮੁੱਖ ਰੇਲਵੇ ਸਟੇਸ਼ਨ ਹੈ। ਇਹ ਦੁਨੀਆ ਦੇ ਸਭ ਤੋਂ ਵੱਡੇ ਇੰਟਰਲੌਕਿੰਗ ਰੂਟ ਸਿਸਟਮ ਦਾ ਰਿਕਾਰਡ ਵੀ ਰੱਖਦਾ ਹੈ। ਇਸ ਸਟੇਸ਼ਨ ਤੋਂ ਲੰਘਣ ਵਾਲੀਆਂ ਸਾਰੀਆਂ ਰੇਲ ਗੱਡੀਆਂ ਇੱਥੇ ਰੁਕਦੀਆਂ ਹਨ, ਜਿਸ ਵਿੱਚ ਪ੍ਰੀਮੀਅਮ ਟਰੇਨਾਂ ਅਤੇ ਸਾਰੀਆਂ ਸੁਪਰਫਾਸਟ, ਮੇਲ ਅਤੇ ਯਾਤਰੀ ਰੇਲ ਗੱਡੀਆਂ ਸ਼ਾਮਲ ਹਨ। ਸਟੇਸ਼ਨ ਖੇਤਰ ਵਿੱਚ ਇੱਕ ਪ੍ਰਮੁੱਖ ਇੰਟਰਸਿਟੀ ਰੇਲ ਅਤੇ ਕਮਿਊਟਰ ਰੇਲ ਸਟੇਸ਼ਨ ਹੈ। ਉਹ ਸਥਾਨ ਜਿੱਥੇ ਹਰ ਜ਼ੋਨ ਲਈ ਸੰਪਰਕ ਹੁੰਦਾ ਹੈ, ਉਸ ਸਟੇਸ਼ਨ ਨੂੰ ਸੈਂਟਰਲ ਕਿਹਾ ਜਾਂਦਾ ਹੈ, ਜੋ ਕਿ ਛੋਟੀਆਂ ਥਾਵਾਂ ਨੂੰ ਸੰਪਰਕ ਪ੍ਰਦਾਨ ਕਰਦਾ ਹੈ, ਉਸ ਸਟੇਸ਼ਨ ਨੂੰ ਜੰਕਸ਼ਨ ਕਿਹਾ ਜਾਂਦਾ ਹੈ ਜਿੱਥੋਂ ਰੇਲਗੱਡੀ ਅੱਗੇ ਨਹੀਂ ਜਾ ਸਕਦੀ।